Premierul Dacian Ciolos a anuntat, marti seara, ca in cadrul vizitei oficiale de miercuri din Olanda va merge si in Parlamentul de la Haga pentru a explica prioritatile Romaniei. "O sa merg in Parlament, la o intalnire cu conducerea Parlamentului, dar si cu membrii Comisiei de Afaceri Europene, unde o sa le explic care sunt prioritatile Romaniei legate de agenda europeana, dar si de cooperarea bilaterala si sa raspund la anumite intrebari pentru ca stiu ca, de foarte multe ori, atitudinea si pozitia Guvernului olandez depind de atitudinea si pozitia Parlamentului, deci un dialog direct cu membrii ai Parlamentului mi se pare important", a afirmat prim ministrul la Ambasada Romaniei din Belgia.El a adaugat ca va avea un dialog cu parlamentarii olandezi pentru ca acestia dau mandat premierului olandez legat de pozitiile acestuia in Consiliul European. Intrebat cum comenteaza pozitia recenta a Olandei care se opune aderarii Romaniei la Spatiul Schengen, Ciolos a replicat: "Eu mai stiu si ca olandezii sunt foarte pragmatici si sunt oameni care iau decizii si pe baza de argumente si, dincolo de orice asteptari, e important sa intarim dialogul direct cu autoritatile olandeze si sa explicam direct lucruri, sa raspundem direct la anumite intrebari, dupa care eu cred ca si deciziile politice care vor fi formulate vor tine cont de aceste lucruri. Olanda nu e doar un ministru, un prim ministru, in Olanda sunt mai multi decidenti si atunci e important sa putem aborda acest dialog si direct".Premierul spune ca Romania trebuie sa isi sustina punctul de vedere referitor la aderarea la Spatiul Schengen pentru ca a facut eforturi pentru a se integra in aceasta zona."Am auzit discutii in Romania 'de ce sa ne mai batem noi sau sa ne milogim pentru Schengen, atat timp cat altii, dimpotriva, sunt reactivi vizavi de acest lucru'. Spatiul Schengen e un element de integrare in UE, dincolo de dificultatea de moment pe care o intalneste problematica, discutia aceasta. Romania a facut eforturile de integrare in Schengen si nu cred ca se pune problema sa ne milogim atunci cand ne sustinem punctul de vedere.Eu cred ca Romania trebuie sa vizeze integrarea diferitelor cercuri concentrice europene, indiferent ca e vorba de spatiul Schengen sau de zona euro sau de alte teme", a spus Ciolos la ambasada Romaniei din Belgia, in contextul in care merge miercuri intr-o vizita oficiala in Olanda, unde va discuta si tema Schengen. El a adaugat ca Romania a sugerat de multa vreme o integrare in trepte la spatiul Schengen. "Prima aderare, cu spatiul aerian, poate sa se faca chiar si in conditiile actuale de dificultate pentru frontierele terestre, ceea ce ar creste increderea in faptul ca Romania poate sa isi asume responsabilitatile de membru al spatiului Schengen. Dincolo de decizia care la un moment dat se va lua, eu sunt convins, e important sa fim prezenti in mod activ la toate aceste discutii si sa ne sustinem punctul de vedere", a explicat Ciolos.